open-index/open-wikipedia-markdown huggingface dataset:
Xosé Agrelo Hermo

**Xosé Agrelo Hermo**, máis coñecido como **Pepe Agrelo**, nado en Vilanova (Barro, Noia) o 10 de abril de 1937 e finado en Santiago de Compostela o 21 de novembro de 2006, foi un escritor galego.

## Traxectoria 
Aos dez anos marchou para o Seminario de Santiago, e aos vinte e un, a punto de facerse sacerdote, abandonou e marcha a Madrid. Desempeñou diversos traballos e regresou a Noia, para facerse mestre. Impartiu aulas en Boiro, Outes, Torea, Esteiro e no IES As Insuas de Muros, onde foi director.

O seu afán de dinamización cultural e a súa vocación teatral levárono ao teatro escolar e afeccionado. Fundou e dirixiu os grupos teatrais: *Talía* de Noia (1962-66), *Candea* de Noia (1973-80), *Agrocovo* Teatro Infantil (1975-98), *Xestruxo* de Esteiro (1982-86) e *O Xeito* de Esteiro (2004).

Foi redactor xefe da revista *Barbanza* (1988-90), director de *A Motora* (1993), do comité de redacción da revista *Alameda* e director de publicacións da Editorial Toxosoutos.

Foi candidato ao Senado polo BN-PG en 1977 e ao Congreso en 1979, e concelleiro en Muros polo BNG de 1979 a 1987.

Está soterrado en Barro (Noia), a súa parroquia natal.

## Obras 
### Narrativa 
* *O espantapaxaros*, 1972.

### Teatro 
* *O mestre*, 1989.
* *Metá e metá*, 1989.
* *Noite de lobos*, 1989, escrito en 1975.

### Ensaio 
* *O xogo dramático (de, con, por, para nenos)*, 1990.
* *A freguesía de Santa Cristina de Barro*, 1996.
* *Avilés de Taramancos*, 2002.
* *Derrota e singraduras do Joaquín Vieta*, 2005.

### Literatura infanto-xuvenil 
* *Os sete coitelos*, 1994, Toxosoutos.
* *Rumbo ao Maluco*, 2003.

### Obras colectivas 
* *Noia. Porto de Compostela*, 2002. Banda deseñada. Foi traducida ao castelán.

## Premios 
* Concurso de redacción en lingua galega do Facho no 1970, por *Noia*.
* 1º Premio do Concurso nacional de contos infantís O Facho no 1971, por *O espantallo*.
* Premio Certame de Relato de Aventuras Avilés de Taramancos por *Rumbo ao Maluco*.

## Notas 
## Véxase tamén 
### Bibliografía 
* 
### Ligazóns externas 
* [http://bvg.udc.es/ficha_autor.jsp?id=XosAgrel&alias=Xos%E9+Agrelo+Hermo ] na Biblioteca Virtual Galega.
ASN1

**ASN.1** corresponde ás siglas de *Notacion de Sintaxe Abstracta, version 1* (**Abstract Syntax Notation 1**, **ASN.1**) é un estándar, para a descrición de estruturas de representación, codificación e transmisión de datos, independentemente da máquina que se estea usando e as súas formas de representación internas. É un protocolo de nivel de presentación no modelo OSI. O protocolo SNMP usa o ASN.1 para representar os seus obxectos xestionables.
 	
## Características 
### Descrición da información 
ASN.1 usa a notación de Backus-Naur (BNF) para describir a forma en que a información é almacenada.

### Tipos de datos 
Os tipos de datos clasifícanse segundo se son simples (primitivo), compostos (construído) ou unha mera etiqueta (definido).
### Regras 
ASN.1 define unha sintaxe para a definición de estruturas de datos, pero non restrinxe a unha única forma a súa codificacion en bits: hai varias regras de codificacion:
* BER (regras básicas de codificación)
* PER (regras de codificación empaquetada)
* XER (codificación con XML) 
* DER
* CER

## Utilización 
Unha definición en ASN1 pódese compilar, e xerar unha definición nunha linguaxe de programación tal como Ada, C++, Java etc. Deste xeito pódese utilizar ASN1 para definir un intercambio de datos entre aplicacións que empregan distinta linguaxe de programación, sistema operativo etc.

## Historia 
ASN.1 é un estándar ISO/ITU-T , orixinalmente definido en 1984 como parte do CCITT X.409 '84. ASN.1 trocouse no seu propio estándar, **X.208**, no 1988 debido á súa ampla aplicabilidade.

## Ligazóns externas 
* ASN1 Consortium (en inglés)
* Información sobre o ASN1  e
Partido Galego do Proletariado

O **Partido Galego do Proletariado** (**PGP**) foi un partido galego independentista e marxista-leninista formado en marzo de 1978 ao adoptar ese nome a Unión do Povo Galego-liña proletaria que se consideraba continuadora da Unión do Povo Galego. O Comité Central actuaba na clandestinidade e os militantes descoñecían a súa identidade. Era partidario da loita armada, que consideraba antiimperialista e antioligárquica. O seu voceiro chamábase *Sempre en Galicia*.

## Historia
O partido foi fundado en 1978 como continuación da Unión do Pobo Galego-liña proletaria, unha organización política formada por disidentes da Unión do Povo Galego, liderados por Xosé Luís Méndez Ferrín e Luís Soto, que querían que o partido adoptase unha liña abertamente independentista, anti-institucional e partidaria da loita armada.

En 1979 Unidade Galega incluíu como candidatos independentes a militantes do PGP nas eleccións municipais, co que o PGP conseguiu que tres dos seus membros saíran elixidos concelleiros (Santiago de Compostela, Monforte de Lemos e Vilaboa). Tamén constituíu unha plataforma que concorriu ás eleccións municipais no concello de Vigo e que posteriormente se transformou na súa propia fronte asemblearia, Galicia Ceibe-OLN e a súa fronte armada, a Loita Armada Revolucionaria, o que provocou que en 1980 a policía detivera a varios dirixentes, entre eles Xosé Luís Méndez Ferrín. Ademais tivo unha notábel influencia na Confederación Sindical Galega. O partido deixou de existir de facto en 1980, cando se integrou en Galiza Ceive-OLN.

## Notas 
## Véxase tamén
### Ligazóns externas 
* Cilia Torna. «A prehistoria da UPG (LP) e do PGP ». *Sermos Galiza*.
CORBA

**CORBA** son as siglas de ***C**ommon **O**bject **R**equest **B**roker **A**rchitecture* (en galego: "Arquitectura Común de Axente de petición de Obxectos"). É un estándar de interoperación cliente-servidor para sistemas distribuídos que foi desenvolto polo Object Management Group (OMG)).

## Características 
O estándar CORBA define, basicamente:
* Un protocolo de comunicación (IIOPetc.), permitindo que poidan interoperar aplicacións totalmente heteroxéneas en canto a lugar (máquina onde estea a correr), sistema operativo, linguaxe de programación, etc.
* Unha linguaxe de interface (IDL), permitindo a descrición das API ou interfaces, e describindo os servizos dos que un compoñente prové.
* Certos servizos verticais (definidos en IDL) que convén ter estandarizado.

Polo tanto, CORBA prové para obxectos a transparencia en canto a plataforma e lugar (máquina), o cal é unha característica fundamental en termos de arquitecturas distribuídas.

CORBA usa un IDL para especificar as interfaces (API) que os obxectos presentan ao mundo.

## Véxase tamén 
### Outros artigos 
* Object Management Group (OMG))

### Ligazóns externas 
* Welcome To The OMG's CORBA Website - Páxina oficial de CORBA (en inglés).
* Introduction to CORBA - Páxina de Sun Microsystems sobre Corba (en inglés).
Interface description language

:*Para as lipoproteínas IDL ver Lipoproteína de densidade intermedia.*
A **Interface description language** ou **Interface definition language** ("Linguaxe de definición de interface" en inglés) é unha linguaxe informática que se utiliza para describir os compoñentes de software dunha interface.

## Utilización 
Existe un compilador específico de IDL para cada linguaxe de programación en particular. 
O compilador traduce polo tanto unha definición (estrutura de datos e/ou API) escrita en IDL a unha linguaxe de programación específica, xerando, en tal linguaxe dous conxuntos distintos de código fonte, chamados:
* *stub* (*cabo*): para ser usado pola aplicación cliente.
* *skeleton* (*esqueleto*): para ser usado pola aplicación servidor.

Deste xeito pódese escribir unha API en IDL para definir un intercambio de datos entre aplicacións que utilizan diferentes linguaxes de programación, sistemas operativos etc. Achega adicionalmente unha *transparencia* de máquina (cliente e servidor poden correr en distintas máquinas ou na mesma, sen necesidade de modificar o código da aplicación.

Sistemas de software baseados en IDL inclúen ONC RPC, The Open Group's Distributed Computing Environment e the Object Management Group de CORBA.
Pascal

O termo **Pascal** pode referirse a:

***Pascal**, unidade de presión;
***Linguaxe Pascal**, linguaxe de programación.

Como topónimo, pode referirse a:

;En Galiza
***Pascal**, lugar da parroquia de Irixoa, no concello de Muras.

Amais, como apelido pode referirse a:

***Blaise Pascal**, matemático francés (1623-1662).

## Véxase tamén
### Outros artigos
Modula-2

**Modula-2** é unha linguaxe de programación derivada de Pascal e creada polo mesmo autor, Niklaus Wirth arredor 1978, como sucesor do Modula, outra linguaxe inventada por el pero que nunca implementou.

## Características
Ademais das do Pascal, convén salientar a súa modularidade (de aí o seu nome)
Código fonte

O **código fonte** é un texto escrito nunha determinada linguaxe de programación, en formato texto. Son as instrucións que debe seguir unha computadora para executar o programa. Polo tanto, no código fonte dun programa está escrito o seu funcionamento.

É polo tanto o primeiro paso na criación dun programa ou aplicación informática, aínda que unha computadora non pode ler directamente este código na linguaxe de programación, e é necesario traducilo ao linguaxe máquina para que o hardware poida executalo. Isto faise cos compiladores, intérpretes, e outros sistemas.

O termo tamén se utiliza para facer referencia a outros elementos de software, coma o código fonte dunha páxina web que está escrita en formato HTML ou JavaScript e que é interpretado polo navegador para a súa visualización.

Nota: o código fonte non tén porque ser tal como o ser humano (ou ferramenta) o criou, senón que pode ser tamén o resultado de ter pasado por algunha ferramenta embelecedora (*pretty printer*).

## Véxase tamén 
### Outros artigos 
* Código obxecto
Delphi

**Delphi** é unha linguaxe de programacion e mais un ambiente de desenvolvemento. Foi desenvolto pola empresa Borland e chamado orixinalmente *Object Pascal* (Pascal con orientacion a obxectos).

## Sintaxe
Semellante a de Pascal, na cal está baseada.

## Véxase tamén
*Pascal
*Modula-2 
*Oberon

## Ligazóns externas
* Felix COlibri, source codes with technical articles (ado net, asp net, Interbase, SQL Server, socket programming, Design Patterns). Training courses and consulting
Afonso Eanes do Coton

**Afonso Eanes do Coton**  (tamén Alfonso Eanes de Cotón ou Afons’Eanes) foi un trobador galego do século XIII, activo nas cortes de Fernando III e Afonso X. É un persoeiro recoñecido en Negreira, levando un premio de poesía o seu nome e sendo a súa figura de cerámica de Sargadelos a que entrega devandito concello aos seus visitante máis ilustres.  Tamén ten unha rúa co seu nome en Cidade Real.

## Traxectoria 
Suponse que naceu, a finais do século XII ou xa no século XIII, na localidade coruñesa de Negreira, onde está o pazo do Cotón. Tamén existen teorías que sitúan o seu nacemento en Santiago de Compostela debido a que o seu suposto pai (Iohannes Cothon) tiña casa alí.

Eanes do Coton preséntase como escudeiro, polo que probablemente descenda dunha familia da baixa nobreza, outro indicio é o feito de que reproba aos trobadores que cobran pola súa arte. Existe constancia da súa participación en campañas de reconquista levadas a cabo por Fernando III, da súa obra dedúcese que tamén participou no cerco a Xaén de 1246 e nas tomas de Sevilla e de Córdoba. Percorreu boa parte do Camiño Francés por estar namorado dunha muller da que pouco sabía.

Na corte de Fernando III mantén produción literaria con Martin Soares, Johan Soares Coelho e Roi Gomez de Briteiros. Así mesmo coñece a Gonçalo Eanes do Vinhal e a Pero da Ponte.

## Notas 
## Véxase tamén 
### Bibliografía 
* 
* 

### Ligazóns externas 
* Ficha na web do *Projeto Littera* .
XML

A **linguaxe de etiquetaxe estendíbel** (en inglés, **Extensible Markup Language**) ou **XML** é un subconxunto simplificado da SGML. Ten a capacidade de describir información de tipo documental mais tamén información baseada en datos puros.

XML é unha linguaxe de etiquetaxe que ten por obxecto crear linguaxes ou dialectos XML. É, polo tanto, un metaformato que se emprega basicamente para o intercambio de datos.

## Características 
* É un formato lexible tanto para o ser humano como para unha máquina.
* É capaz de representar case calquera estrutura de datos.
* É autodocumentado: inclúe tanto a estrutura (descrición) dos datos así como os datos en si mesmos.
* O seu *parsing* ou análise por unha máquina é relativamente doada, en implementación, así como en tempo de interpretación.
* XML é moi utilizado, ademais de para intercambio de datos, para o seu almacenamento.
* É independente de plataforma concreta.

## Estrutura 
Un arquivo XML ten unha estrutura variable, mais que segue unha norma estándarizada para considerarse dito arquivo coma válido. Así é frecuente, mais non obrigatorio que cada arquivo, comece pola sentenza:

**

Indicando a versión e a codificación dos caracteres dentro do propio arquivo.

Cada arquivo conta con diversos *elementos* e *atributos*, cunha declaración que comeza co carácter **. Se algunha destas etiquetas non está presente, o arquivo considérase erróneo.

## Tratamento 
Os arquivos XML teñen que ser tratados por unha interface, para poder ser procesados pola aplicación informática receptora. Este proceso trata a estrutura en forma de árbore e o traduce nunha secuencia de variables e datos entendible pola devandita aplicación. Este proceso coñécese co vocable inglés *parsing*. O proceso contrario, a partir dunha secuencia de variables e datos obtemos un arquivo XML correcto e ben estruturado, chámase *serialización*.
Dependendo da plataforma e tecnoloxías empregadas, estes procesos poden ser moi custosos en consumo de memoria ou rendemento. Noutros casos con mellor rendemento, porén penalízase a compresión do código, sendo este de maior complexidade. Para tentar solventar estes problemas téñense desenrolado interfaces específicas para cada linguaxe de programación.

## Véxase tamén 
### Notas 
### Outros artigos 
* XML Schema
* SAX
* DSDL
* DOM
* CSS
* XSL
* Abstract syntax tree (AST)
* XRI, XDI
* WBXML
* SGML

### Ligazóns externas 
* Páxina de W3C acerca do XML
SGML

A Linguaxe Estándar Xeneralizada de Marcación (en inglés: *Standard Generalized Markup Language*), **SGML** é unha metalinguaxe coa que se definen linguaxes de marcación (dados e documentos).

Da SGML derívanse os seus subconxuntos:
*HTML
*XHTML
*XML
*SOAP
Metalinguaxe

Unha **metalinguaxe** é unha linguaxe que serve para definir á súa vez unha linguaxe (ou mesmo outra metalinguaxe).

## Véxase tamén
*Comunicación (linguaxe) (psicolingüística)
Linguaxe de Modelaxe Unificada

En enxeñería software, a **Linguaxe de Modelaxe Unificada** (*Unified Modeling Language*, **UML**) é unha linguaxe de especificación e mais de modelaxe de obxectos; é un estándar aberto. Con todo, o uso de UML non se restrinxe a modelaxe de obxectos: pode usarse para a modelaxe de procesos de negocio (*business process*) e mais para a de organizacións e, incluso, para a de hardware.

UML é o froito da recompilación das mellores prácticas de enxeñería probadas na modelaxe de sistemas grandes e complexos, en particular ao nivel de arquitectura software.

UML úsase, xunto cun proceso asociado, para especificar, describir visualmente, construír e documentar os aparellos ou elementos (*artifacts*), en forma de orientación a obxectos, dun sistema ou dunha aplicación.

## Historia 
UML é un estándar na industria, amplamente utilizado, creado baixo os auspicios da OMG, integrando os conceptos de Booch, OMT, OOSE e Class-Relation fundidos nunha única e común linguaxe de modelaxe, o que permite a modelaxe de sistemas distribuídos.

## Características 
Hai tres modelos prominentes no desenvolvemento dun sistema en UML:
* **Modelo funcional**: describe, en forma de casos de uso (*use cases*) as funcionalidades que debe realizar o sistema desde o punto de vista do usuario final.
* **Modelo de clases/obxectos** (modelo estático): describe as estruturas do sistema, en forma de diagramas de clases/obxectos, cos seus atributos e interrelacións.
* **Modelo dinámico**: describe a dinámica do sistema. Prové dos seguintes diagramas para este fin:
** **Diagramas de secuencia**: diagramas de interacción entre clases/obxectos nunha perspectiva temporal.
** **Diagramas de colaboración**: similar aos diagramas de secuencia, nunha perspectiva semitemporal.
** **Diagramas de estado**: describen a evolución de estados dun obxecto.
** **Diagramas de actividade**: describen a evolución de actividades dun obxecto.

## UML é fundamental mais non é dabondo 
UML non define un método específico nin forza, polo tanto, a usar ningún método específico de modelaxe.

Un exemplo de método usado en conxunción con UML é o Rational Unified Process de IBM-Rational, e existen outros máis.

## Véxase tamén
### Ligazóns externas
* Páxina UML da OMG. 
* Titorial de UML  .
* Referencias UML
* Artigode modelaxe de bases de dados en UML *(en inglés)*
Model-driven architecture

A **Model-driven architecture** ("Arquitectura Conducida polo Modelo") é unha metodoloxía de deseño software proposta por Object Management Group.

A idea é que o modelaxe e definición do sistema se manteña, chegando a un elevado nivel de detalle, sen se decantar por nunha linguaxe de programación específica nin por unha plataforma de uso concreta, coas vantaxes asociadas a tal independencia de plataforma e linguaxe.

A tradución posterior desta definición MDA a unha plataforma e linguaxe específica faise normalmente con ferramentas automaticas de tradución.
## Véxase tamén
### Ligazóns externas 
* Openmdx - Unha plataforma MDA aberta.
* ATL 
* Tefkat
* AndroMDA - Unha plataforma MDA aberta para xerar unha aplicacion J2EE.
Solaris (sistema operativo)

**Solaris** é un sistema operativo da empresa Sun Microsystems baseado inicialmente no sistema UNIX BSD da Universidade de Berkeley, da cal un dos fundadores da compañía foi programador nos seus tempos universitarios. Máis adiante incorporou funcionalidades do System V, converténdose practicamente nun sistema operativo baseado totalmente en System V. Quizais sexa un dos UNIX comerciais máis usados, principalmente no contorno Internet.

## Historia 
Realmente Solaris é unha evolución do anterior sistema da compañía SunOS, aínda que a transición non foi dunha versión para outra. No 1992 saíu a segunda versión de Solaris, que incorporou as funcionalidades do System V, polo que SunOS só tería sentido a partir dese momento como núcleo deste novo contorno operativo Solaris. Desta forma Solaris 2 contiña SunOS 5.0. Desde ese momento distínguese entre o núcleo do sistema operativo (SunOS), e o contorno operativo en xeral (Solaris), engadindolle outros paquetes como Apache ou DTrace. Como exemplo desta función, Solaris 8 contén SunOS 5.8.

Solaris funciona principalmente sobre a arquitectura SPARC en 32 e 64 bits (esta última coñecida como UltraSparc) da mesma compañía e sobre a arquitectura Intel, aínda que nesta última adoita usarse con fins didácticos, e escasamente en contornos de produción.

Proporcionou desde os primeiros momentos un excelente soporte para aplicacións de rede en protocolos IP, e foi o primeiro contorno onde se desenvolveu o sistema Java, onde segue tendo un excelente rendemento.

### Funcionalidades 
Proporciona practicamente todas as funcionalidades típicas dos sistemas UNIX en contorno servidor, como Sockets, multitarefa, threads, contorno de escritorio baseado en X-Window no que se inclúe diferentes escritorios como Open Look CDE ou máis recentemente Sun Java Desktop System, baseado en GNOME.

Nos últimos tempos a compañía puxo en marcha unha clara estratexia de achegamento entre Solaris e Linux desenvolvendo incluso produtos que permiten executar programas de Linux en Solaris.

Desde a versión 10 de Solaris, este distribúese de balde, baixo licenza CDDL aprobada pola OSI. E Sun fundou a comunidade OpenSolaris.

## Véxase tamén 
### Outros artigos 
* Sun Microsystems
* Unix

### Ligazóns externas 
* Solaris 10 - Páxina oficial de *Solaris*. 
* Solaris x86 - Páxina sobre Solaris en plataformas x86. 
* Open Solaris - Comunidade de Solaris
Partido Obreiro Galego

O **Partido Obreiro Galego** (**POG**) foi un partido galego marxista e nacionalista que, en 1977, contaba con aproximadamente 200 militantes en 1977, principalmente en Vigo e Santiago de Compostela.

## Historia 
En 1977, logo das primeiras eleccións democráticas, Camilo Nogueira liderou un grupo, a Alternativa dos Traballadores Galegos, que se escindiu do BNPG, partidario dun maior pluralismo ideolóxico, a colaboración con outras forzas e a aceptación da autonomía como un primeiro paso no autogoberno. 

En outubro, fundou un novo partido no que se integraron, ademais, membros procedentes da Asemblea Popular Galega, Partido Comunista de Galicia, Partido Socialista Galego, Partido dos Traballadores de España e Movemento Comunista de Galicia. Os líderes do novo partido foron Camilo Nogueira, Xan López Facal e nun primeiro momento Xosé Vilas Nogueira. Logo do I Congreso, en decembro de 1978, integrouse na coalición Unidade Galega para participar nas eleccións xerais e municipais de 1979.No referendo da Constitución de 1978, o partido, propugnou o voto en branco  e, no Estatuto de 1981, o negativo. 

Posteriormente, refundouse co nome de Esquerda Galega, con xuño nome foi inscrita en xuño de 1980, e en maio de 1981, celebrou o seu I Congreso coa nova denominación.

## Notas 
## Véxase tamén 
### Bibliografía 
* 
* 
*
Código obxecto

O **código obxecto** é o código máquina (normalmente incluído nun ficheiro) binario resultante da compilación do código fonte expresado nunha linguaxe de programación; a compilación realízaa un compilador específico para unha linguaxe de programación específica na que está escrito o código fonte.

Nun sentido xeral, o código obxecto é unha secuencia de enunciados ou instrucións nunha linguaxe de ordenador, normalmente unha linguaxe de código máquina (é dicir, nun arquivo binario) ou unha linguaxe intermedia coma RTL. O termo indica que o código é o obxectivo ou resultado do proceso de compilación. Algunhas fontes temperás refírense ao código fonte como "programa suxeito".

## Notas 
## Véxase tamén
### Bibliografía 
* 
* 

### Outros artigos 
* Código fonte
Object Management Group

**Object Management Group** (**OMG**) é un consorcio que ten como obxectivo a definición de estándares relacionados coa programación orientada a obxectos, así como a modelaxe de sistemas.
## Historia 
Este consorcio creouse en 1989, e incluía a Hewlett-Packard, IBM, Apple Computer e mais a Sun Microsystems, orientado a crear estándares relacionados con sistemas distribuídos e orientación a obxectos.

OMG creou a primeira versión de CORBA en 1991. En marzo do 2003, acadouse a versión CORBA 3.0, que define un modelo de compoñentes CORBA (CCM).

OMG creou ademais o estándar de Linguaxe de Modelaxe Unificada, en inglés *Unified Modeling Language* (UML) así como a tecnoloxía relacionada de *Meta-Object Facility* (MOF) e intercambio de metadatos en XML (XMI, *XML Metadata Interchange*).  En abril de 2005 unha última versión de UML e MOF son 2.0 e de XMI é a 2.1.

Outro estándar no que a OMG está a traballar é a Arquitectura Definida polo Modelo (*Model Driven Architecture*, MDA), construída sobre UML.

## Véxase tamén 
### Ligazóns externas 
* *Object Management Group* *(en inglés)*
Linguaxe ensambladora

A **linguaxe ensambladora** (en inglés *assembler* ou *assembly language*) é a linguaxe de programación que comparte as instrucións co código máquina, aínda que o ensamblador esta en formato lexible para o ser humano, mentres que o código máquina é unha secuencia de bytes. 
Hai, en certa medida, unha relación biunívoca (1 a 1) entre un código máquina, específico dunha arquitectura de computador, e o ensamblador asociado a el. O compilador, que converte o ensamblador en código máquina, fai certos engadidos que implican que esa relación non sexa exactamente biunívoca mais preto de selo.

Cada arquitectura de computador ten o seu código máquina propio  e, polo tanto, a súa linguaxe ensambladora específica. Cada linguaxe ensamblador ten un número e tipo de operacións específico. Tamén pode ter diferentes tamaños de memoria e número de rexistros.
Esquerda Galega

**Esquerda Galega** (**EG**) foi un partido nacionalista galego de esquerdas.

## Historia 
Fundouse en decembro de 1980 ao se refundar o Partido Obreiro Galego, integrando á maioría dos militantes do autodisolto Partido dos Traballadores de Galicia e a militantes procedentes do BNPG, Partido Socialista Galego, Partido Comunista de Galicia e Movemento Comunista de Galicia.

Durante o intento de golpe de estado do 23-F EG fixo un chamamento para que todos os concelleiros e alcades permaneceran nos concellos para impedir o triunfo do golpe. Celebrou o seu I Congreso en marzo de 1981, no que acepta o marco constitucional e autonómico para a consecución da autodeterminación de Galicia.
[miniatura|Documento no que Esquerda Galega pide a devolución do [Pazo de Meirás, asinado en 1982 por Pura Barrio e Gonzalo Vázquez Pozo.]]
Nas eleccións autonómicas de 1981 obtén 33.497 votos (3'32%) e un escano para o seu líder, Camilo Nogueira, que conseguiu gran protagonismo na súa actuación no Parlamento de Galicia, aínda que o partido sofre un forte revés nas eleccións xerais de 1982 con só 22.310 votos (1'72%).

En 1984 fusionase co Partido Socialista Galego formando o PSG-EG.

## Resultados electorais 
## Notas
Xoán Xulio Alfaia

**Xoán Xulio Alfaia**, nado en Tui en 1944, é un escritor galego, de relatos, poesía e ensaio.

## Traxectoria 
Polas características da súa poesía, pódese enmarcar no grupo de epílogos do socialrealismo.

## Obra 
* *O paseo*, 1970 (narrativa)
* *A palabra da terra (1973-1976)*, recompilación de poemas publicados en *Grial* e outros inéditos, 1979.

## Notas 
## Véxase tamén 
### Bibliografía 
* *Dicionario biográfico de Galicia*, Ir Indo Edicións, 2010-2011, Vigo.
* *Gran Enciclopedia Galega Silverio Cañada*
Alfonso Álvarez de Villasandino

[miniatura|Poemas de Álvarez de Villasandino no *[Cancioneiro de Baena*.]]

**Alfonso Álvarez de Villasandino**, tamén coñecido por **Álvarez de Toledo y de Illescas**, nado en Villasandino (provincia de Burgos) a mediados do século XIV e finado en 1424, foi un poeta castelán en lingua galega e castelá.

No *Cancioneiro de Baena* consérvanse máis de cen composicións súas, das que 22 están en galego (28 contando as dubidosas) e o resto en castelán. Durante polo menos catro anos, a cidade de Sevilla pagoulle cen dobras de ouro por compoñer cancións que en Nadal eran cantadas por xograres ante os oficiais do cabido.

## Véxase tamén
### Bibliografía
*
*
World Wide Web Consortium

O **World Wide Web Consortium** (**W3C**, "Consorcio da *Rede Mundial*") é unha organización creada por Tim Berners-Lee que agrupa a organizacións, actualmente unhas 500, interesadas en dar soporte e definición aos estándares en Internet. O consorcio adminístrano conxuntamente o Instituto de Tecnoloxía de Massachusetts (MIT) o European Research Consortium for Informatics and Mathematics, con sede en Francia, e a Universidade de Keio no Xapón.

O consorcio é a principal organización en relación cos padróns para a World Wide Web. Organízase como un consorcio no que cada membro mantén persoal a tempo completo co obxectivo de traballar en común no desenvolvemento de padróns para a W3.

O consorcio está dirixido por Tim Berners-Lee, principal autor do URL orixinal, o protocolo HTTP e as especificacións da linguaxe HTML, as principais tecnoloxías que constitúen os alicerces da Rede Mundial.

## Padróns 
Padróns W3C/IETF (sobre o conxunto de protocolos Protocolo de Internet):

## Véxase tamén
### Outros artigos 
*Amaya
### Ligazóns externas 
* World Wide Web Consortium - Páxina do *World Wide Web Consortium*.
Partido Socialista Galego-Esquerda Galega

O **Partido Socialista Galego-Esquerda Galega** (PSG-EG) foi un partido nacionalista galego de esquerdas.

## Traxectoria 
Celebrou o seu Congreso Constituínte o 24 de xuño de 1984 da fusión de Esquerda Galega e o Partido Socialista Galego, logo dun período de conversas que durou un ano. O seu principal dirixente foi Camilo Nogueira.

En 1993 formou con sectores galeguistas de centro unha nova Unidade Galega, e nas eleccións xerais e autonómicas de 1993 concorreu na coalición UG-EU, diante o fracaso electoral unha parte da organización confluíu con EU formando Esquerda Unida-Esquerda Galega e a outra integrouse no BNG como Unidade Galega. Ese mesmo ano o partido tiña un total de 1130 militantes en 67 agrupacións locais, a máis numerosa era a de Vigo con 160 militantes.
[miniatura|Adhesivo dos Colectivos de Xuventude do PSG-EG co lema "Mulleres pola paz". O partido tiña unhas fortes conviccións [Pacifismo|pacifistas.]]

## Resultados electorais 
## Notas 
;Referencias

## Véxase tamén 
### Outros artigos 
* Izquierda de los Pueblos (1987)
Dolmen de Pedra Cuberta

miniatura|250px|Dolmen de Pedra Cuberta.
O **dolmen de Pedra Cuberta** atópase na parroquia de Treos, no concello de Vimianzo, preto da aldea do Arxomil.

## Descrición 
É de grandes proporcións cun corredor de entrada de máis de seis metros (6,6 m) de longo e cunha altura de case dous metros (1,80 m). Fáltalle a lousa de cobertura da cámara principal. Nel atopouse a pintura dun ídolo en cores vermella e negra sobre branco.

As pinturas realizáronse sobre unha capa de cor branca, probabelmente caolín, utilizando o negro e o vermello. O vermello preparouse con óxidos de ferro e o negro con carbón vexetal aglutinados con albumina de ovo. Son formas xeométricas e liñas onduladas en vertical e horizontal, círculos concéntricos e triángulos.

Están dispostas en tres faixas horizontais, igual que no dolmen de Dombate. Na inferior vense dúas faixas paralelas longas de cor vermella con forma de ondas de perfís rectos que parecen zigzags nuns lados e arcos superpostos noutros. Sepárase da media por dúas faixas, unha negra e outra vermella e con liñas onduladas negras por debaixo. Ten liñas verticais grosas. A faixa superior sepárase cunha liña negra en zigzag e triángulos e nela vense liñas onduladas, zigzags, orlas de cor vermella, círculos concéntricos e trapecios.

Estas decoracións son continuas e abarcan a totalidade do monumento, corredor e cámara.

## Investigacións e divulgación 
En 1934 o arqueólogo alemán Georg Leisner deu a coñecer internacionalmente a decoración pictórica existente na parte interna dos ortóstatos da cámara e o corredor. Os debuxos do dolmen, en branco e negro, amosan formas complexas, con liñas en zigzag, triangulares, verticais e con motivos ondulados, aínda que no **III Coloquio Internacional sobre Arte Megalítica** (A Coruña 1997) denunciouse a perda das imaxes por desinterese das administracións públicas.

Foi declarado  Ben de Interese Cultural en abril de 2011.

## Notas 
## Véxase tamén
### Bibliografía 
*

### Outros artigos
*Megálito
*Dolmen
*Lista de megálitos de Galicia
Alfabeto cirílico abkhazo

O abkhazo utiliza unha variedade do alfabeto cirílico deseñado en 1954 por un comité dirixido polo xeorxiano Dimitri Gulya.
А Б В Г ГЬ ГӘ Ҕ ҔЬ ҔӘ Д ДӘ Е Ж ЖЬ ЖӘ З Ӡ ӠӘ И К КЬ КӘ Қ ҚЬ ҚӘ Ҟ ҞЬ ҞӘ Л М Н О П Ҧ Р С Т ТӘ Ҭ ҬӘ У Ф Х ХЬ ХӘ Ҳ ҲӘ Ц ЦӘ Ҵ ҴӘ Ч Ҷ Ҽ Ҿ Ш ШЬ ШӘ Ы Ҩ Џ ЏЬ Ь Ә
Partido Galeguista (1978)

O **Partido Galeguista** foi un partido galego fundado en 1978, reclamándose herdeiro histórico do Partido Galeguista da Segunda República Española.

## Historia 
Tralo fracaso electoral da coalición do Partido Popular Galego e o Partido Galego Social Demócrata, os seus dirixentes decidiron refundar o Partido Galeguista, o cal non contou co apoio dun sector do PPG contrario a dotar o partido dun contido galeguista. Convocouse unha Asemblea de reconstitución e aprobación do Documento de Principios, o 5 de novembro de 1978, no cal participaron membros históricos do PG como Ramón Martínez López que pasou a ser o presidente da nova formación e Avelino Pousa Antelo secretario xeral, sendo Antón Viana Conde o vicepresidente. Aos oito meses Pousa Antelo pasou a ser o presidente e Luís Sobrado secretario xeral. Celebrou o seu I Congreso o 4 de novembro de 1979.

Para as eleccións xerais e autonómicas de 1979 integrouse en Unidade Galega e pediu o voto positivo no referendo do Estatuto de 1980. No Congreso de xuño de 1981 o PG virou á dereita, elixiu como presidente a Alfonso Álvarez Gándara e expulsou o sector encabezado por Luís Sobrado. Nas eleccións autonómicas de 1981 presentouse en solitario e obtivo 32.623 votos (3'23%), e nas municipais de 1983 só obtivo 10.752 votos. En decembro celebrou o seu III Congreso no que Xosé Henrique Rodríguez Peña foi elixido novo secretario xeral e Indalecio Tizón Covelo, vicesecretario. Por dificultades económicas non se presentou ás eleccións xerais de 1983.

No Congreso extraordinario celebrado o 19 de febreiro de 1984, a instancias do seu secretario xeral Rodríguez Peña, decidiuse por 92 a 88 votos integrarse en Coalición Galega, o que supuxo a saída dos históricos Manuel Beiras e Avelino Pousa Antelo e algúns outros galeguistas históricos, que fundaron o Partido Galeguista Nacionalista.
Eliseo Alonso

**Eliseo Alonso Rodríguez**, nado en Goián (Tomiño) o 1 de marzo de 1924 e finado na Habana o 18 de novembro de 1996, foi un escritor galego en galego e castelán.

## Traxectoria 
No 1950 emigrou a Buenos Aires e traballou na prensa da Arxentina. Colaborou tamén na prensa galega da diáspora: fundou *Mundo Gallego*, dirixiu *Airiños* (órgano da Asociación Casa de Galicia) e elaborou o suplemento "Aquí Buenos Aires" de *El Pueblo Gallego* de Vigo. Á volta a Galicia seguiu colaborando na prensa americana, na española e na galega, especializándose en temas de caza e pesca.

Utilizou en ocasións o pseudónimo de Alonso de Goyán en artigos publicados no *Faro de Vigo*, *La Voz de Galicia*, *Clarín* e outras publicacións.

## Obra 
É autor de varios libros en castelán sobre a súa terra natal así como dalgunhas narracións, os *Contos do Miño* (1955), a novela *A rúa do noxo* (Galaxia, 1977) e o libro de relatos para nenos *Reiciñeira* (1981), que contén contos narrados inicialmente para a súa filla.

No eido do ensaio, escribiu en galego *Viños do Rosal e do Condado* (1992), e en castelán *La pintura de Antonio Fernández* (1959), *Los ríos de Pontevedra* (1966), *Bajo Miño y costa sur* (1967), *Xoán Piñeiro* (1981), *Gamelas y marineros* (1987).

Como poeta, publicou só dous libros en galego: *Cantos de cotovía* (colección Benito Soto, 1950; limiar de Álvarez Blázquez) e *Seara de romances* (1952). En castelán tamén escribiu o poemario *Tiempo y camino* (1974). Bastantes poemas non recollidos en libro viron a luz en revistas hispánicas e americanas. 
 
Da súa obra poética di Francisco Fernández del Riego:

.

A primeira edición de *Contos do Miño*, feita en Buenos Aires, foi recomendada por Otero Pedrayo, quen di destes relatos: "Son agromados na petrucial carballada. E como toda primaveira teñen seus fondos ecoares de tristura".

## Lingua 
Aínda que escribiu pouco en galego, a obra de ficción de Eliseo Alonso distínguese polo uso do dialecto do galego que se fala na súa zona e, en xeral, no Baixo Miño. Iso fai que na súa escrita aparezan palabras como *vareixa* (mosca enorme e noxenta, especialmente a que sobrevoa a carne morta ou podre), *careco -a* (persoa sen pelo na cabeza), *moucho* (banco sen respaldo) ou *lilailo* (ledo), entre outras.

## Notas 
## Véxase tamén 
### Bibliografía 
* *Dicionario biográfico de Galicia*, Ir Indo Edicións, 2010-2011, Vigo.
* 

### Ligazóns externas 
* Páxina do autor en Xerais
* Río. Revista cultural miñota da Asociación Cultural Eliseo Alonso
Friedrich Wilhelm Argelander

**Friedrich Wilhelm August Argelander**, nado o 22 de marzo de 1799 en Memel (Klaipeda), fillo de pai alemán e nai finlandesa, e finado o 17 de febreiro de 1875, foi un astrónomo prusiano.

## Traxectoria 
En 1817 Argelander comezou a súa educación en ciencias. En 1810 en Königsberg, Friedrich Wilhelm Bessel convertérase no director do observatorio local e era profesor de astronomía na universidade. Argelander estaba moi entusiasmado pola astronomía grazas a Bessel, polo cal converteuse no seu estudante e en 1820 en asistente do observatorio de Königsberg.

Unha vez rematados os seus estudos en 1822, Bessel conseguiulle un traballo en 1823 como observador no observatorio da universidade de Turku (en sueco, Åbo), Finlandia, chamada por aquel entón Academia de Turku. Argelander converteuse no director do observatorio e en 1828 en mestre de astronomía da universidade. Ese mesmo ano a universidade trasladouse a Helsinqui debido a un incendio que destruíra a maior parte dos edificios da universidade de Turku. Antes do traslado estivera traballando no movemento das estrelas, e escribiu os resultados en 1837 no libro *Sobre o movemento propio do Sistema Solar*.

Entre 1836 e 1837 comezou cos primeiros plans dun observatorio en Bonn, o cal debería ser financiado por Federico Guillerme IV. Durante o período de construción en 1843, Argelander publicou un catálogo de estrelas fixas visibles a simple vista, onde creou un método único para estimar el brillo das estrelas en relación a outras. O catálogo chamouse *Uranometria nova*, quizais en memoria do atlas estelar *Uranometria* de Johannes Bayer escrito en 1603. Este método de cálculo tamén o usou para unha colección de 22 estrelas variables coñecidas, publicada en 1850.

Para a determinación do movemento propio do Sistema Solar relacionado ao universo que o rodea, Argelander chegou á conclusión de que non tiña datos suficientes para a resposta correcta de sobre que centro se movían o Sol e as estrelas, se é que había algún. Deste xeito dedicouse a estudar as posicións das estrelas no hemisferio norte dende 1852 en diante. En 11 anos mediu a posición e brillo de 324.198 estrelas entre +90° e –2° de declinación coa axuda do seu asistente Eduard Schönfeld e de Adalbert Krüger, e recolleu estas observacións nun índice numerado por declinación. Este catálogo publicado por vez primeira en 1863 fíxose coñecido como *Bonner Durchmusterung* (Medición de Bonn, abreviado BD). Foi o último mapa estelar publicado sen usar a fotografía. 

No mesmo ano, Argelander fundou a Sociedade Astronómica xunto a Wilhelm Foerster entre outros. O obxectivo desta sociedade era o de realizar un mapa completo do ceo. A sociedade publicou de xeito independente un catálogo de estrelas entre os 80° e –23° de declinación en 1887, contendo preto de 200.000 estrelas, e foi coñecido como *Astronomische Gesellschaft Katalog* (AGK).

Morreu o dís 17 de febreiro de 1875, á idade de 75 anos. O cráter da Lúa Argelander (cráter)Argelander e o asteroide 1551 Argelander foron chamados así na súa honra.
Branko Crvenkovski

**Branko Crvenkovski** (**Бранко Црвенковски**), nado en Saraxevo o 12 de outubro de 1962, é un político macedonio, presidente da Macedonia do Norte entre o 12 de maio de 2004 e o 12 de maio de 2009, cando foi substituído por Gjorge Ivanov. Anteriormente fora primeiro ministro entre 1992 e 1998 e entre 2002 e 2004.
Marc Ravalomanana

**Marc Ravalomanana**, nado o 12 de decembro de 1949, foi o presidente de Madagascar dende o 6 de maio de 2002 ata o 18 de marzo de 2009, data en que foi deposto por un golpe de estado militar, e substituído por Andry Rajoelina.
Bingu wa Mutharika

**Bingu wa Mutharika**, nado o 24 de febreiro de 1934 e finado o 6 de abril de 2012, foi terceiro o presidente de Malawi, dende o 24 de maio de 2004 ata a súa morte, despois de ser reelecto para un segundo mandato en 2009.

Mutharika estudou en Zambia, na India e nos Estados Unidos de América, onde obtivo un doutoramento en economía. O seu irmán Peter Mutharika chegou a ser o quinto presidente da República de Malawi en 2014.

## Notas
Tuanku Syed Sirajuddin

miniatura|dereita|Tuanku Syed Sirajuddin
**Tuanku Syed Sirajuddin ibni Almarhum Tuanku Syed Putra Jamalullail**, nado en 1943, é o Yang di-Pertuan Agong (equivalente a rei) de Malaisia e Raxá de Perlis.

A súa quenda como rei comezou o 13 de decembro de 2001, ao morrer o sultán de Selangor, Salahuddin Abdul Aziz Shah ibni Almarhum Sultan Hisamuddin Alam Shah Al-Haj.
Convertérase en Raxá de Perlis o 17 de abril de 2000 ao morrer o seu pai Tuanku Syed Putra ibni Almarhum Syed Hassan Jamalullail.
Maumoon Abdul Gayoom

**Maumoon Abdul Gayoom** (**މައުމޫނު އަބްދުލް ގައްޔޫމް**), nado en Malé o 29 de decembro de 1937, é un político das Maldivas, presidente do seu estado entre o 11 de novembro de 1978 e o 11 de novembro de 2008.
Amadou Toumani Touré

**Amadou Toumani Touré**, nado en Mopti o 4 de novembro de 1948 e finado en Istanbul o 10 de novembro de 2020, foi un militar e político de Malí, presidente do seu país entre 2002 e 2012.

## Notas
Kessai Note

**Kessai Hesa Note**, nado en 1950, é un político das illas Marshall. Foi presidente das Illas Marshall dende 2000 ata o 2008. Pertence ao Partido Democrático Unido.

## Véxase tamén 
### Outros artigos 
*Presidente das Illas Marshall
Edward Fenech Adami

**Edward Fenech Adami**, nado en Birkirkara o 7 de febreiro de 1934, é un político maltés.

## Traxectoria 
Foi primeiro ministro de Malta dende 1987 ata 1996 e dende 1998 ata 2004, e presidente do seu país dende o 4 de abril de 2004 ata 2009.
Maaouya Ould Sid'Ahmed Taya

'''Maaouya Ould Sid'Ahmed Taya** (**معاوية ولد سيد أحمد الطايع'''), nado en Atar o 28 de novembro de 1941, é un político de Mauritania, presidente do seu país dende 1984, ao depoñer a Mohamed Khouna Ould Haidallah nun golpe de estado, ata o 3 de agosto de 2005 ao triunfar un golpe militar mentres estaba en Arabia Saudita. 

Actualmente está no exilio en Níxer.
Anerood Jugnauth

**Anerood Jugnauth** (**अनिरुद्घ जगन्नाथ**), nado o 29 de marzo de 1930, é un avogado e político que foi presidente de Mauricio dende 2003, reelixido en 2008.

## Notas
Rei de Arabia Saudita

O **rei de Arabia Saudita** é o monarca absoluto de Arabia Saudita que actúa como xefe de Estado e xefe de goberno. É o xefe da familia real saudita, a Casa de Saud. O Rei ostenta o título de Custodio dos Dous Lugares Santos (خادم الحرمين الشريفين), que se refire á xurisdición de Arabia Saudita sobre as mesquitas de Masjid al Haram na Meca e Al-Masjid an-Nabawi en Medina, substituíndo a "Súa Maxestade" en 1986.

O actual rei de Arabia Saudita é o rei Salmán I.

## Historia 

O rei Abdulaziz (coñecido en Occidente como Ibn Saud) comezou a conquistar a actual Arabia Saudita en 1902, restaurando á súa familia como emires de Riad. Logo pasou a conquistar primeiro Nejd (1922) e despois Hejaz (1925).

Ibn Saud proclamou os seus dominios como o Sultanato de Nejd en 1921, pouco antes de completar a conquista da rexión. Foi proclamado rei/malik de Hejaz en 1926 e elevou tamén a Nejd á categoría de reino en 1927. Durante os seguintes cinco anos, Ibn Saud administrou as dúas partes do seu reino como unidades separadas. En 1932, uniu formalmente os seus territorios no Reino de Arabia Saudita.

## Sucesión 
Os reis desde a morte de Ibn Saud foron todos fillos seus e todos os sucesores inmediatos do rei Salman serán tamén descendentes seus. Considérase que os fillos de Ibn Saud teñen un prioridade ao trono de Arabia Saudita. Isto fai que a monarquía saudita sexa bastante distinta das monarquías occidentais, que normalmente presentan grandes familias e ordes de sucesión claramente definidas, e usan o sistema de sucesión da primoxenitura absoluta. Muhammad bin Nayef foi o primeiro neto de Ibn Saud que accedeu á liña de sucesión, aínda que logo foi destituído do cargo de Príncipe Herdeiro por un real decreto en 2017.

## Posición legal 
Arabia Saudita está rexida pola lei islámica (xaria) e é un estado islámico.

## Outras funcións 
O rei de Arabia Saudita tamén é considerado xefe da Casa de Saud e primeiro ministro. O príncipe herdeiro tamén é o "vice-primeiro ministro". Os reis posteriores a Faisal nomearon a un "segundo vice-primeiro ministro" como herdeiro do príncipe herdeiro.

## Reis de Arabia Saudita (1932-presente) 
## Estandarte real 
O Estandarte Real consta dunha bandeira verde, cunha inscrición en árabe e unha espada en branco, e co emblema nacional bordado en ouro no cantón inferior dereito.
centro|miniatura|Estandarte Real do Rei
A inscrición está feita con caligrafía Thuluth. É a shahada, a declaración de fe musulmá:

: لا إله إلا الله محمد رسول الله *lā ʾilāha ʾillallāh, Muḥammad rasūlu-llāh* (en árabe)
: Non hai divindade senón Deus, e Mahoma é o seu profeta. (en galego)

## Véxase tamén 
### Outros artigos 
* Xefes de Estado e goberno actuais
Micénico

O termo **Micénico** pode referirse:

*Ao pertencente ou relacionado coa antiga cidade de **Micenas**, no Peloponeso en Grecia.
*Ao pertencente á cultura do **período micénico**, do Mediterráneo oriental na fin da Idade de Bronce.
*Á **lingua micénica**, unha antiga forma de grego, coñecida a través de inscricións en Lineal B atopadas en Micenas, Creta e outras cidades da Grecia antiga.
Joseph J. Urusemal

**Joseph John Urusemal**, nado o 19 de marzo de 1952 en Woleai (Yap) e finado en Palau o 16 de setembro de 2025, foi o presidente dos Estados Federados de Micronesia dende o 11 de maio de 2003 até o 11 de maio de 2007.

## Notas
Vladimir Voronin

**Vladimir Nicolae Voronin** (en ruso: Владимир Николаевич Воронин), nado o 25 de maio de 1941, é un político moldovo. Foi o presidente de Moldova dende o 7 de abril de 2001 até o 11 de setembro de 2009. É o líder do Partido dos Comunistas da República de Moldova.
Granada (homónimos)

O termo **Granada** pode referirse a:

*O froito da **milgrandeira**, tamén chamado **milgranda**;
*A **granada** ou **granada de man**, artefacto bélico explosivo.

Como topónimo, pode referirse a:

;En Galiza
***A Granada**, lugar da parroquia de Miño, no concello de Miño.

;Fóra de Galiza

;En Andalucía
***Provincia de Granada**, provincia andaluza:
****Granada**, cidade de dita provincia.

;No Caribe
***Granada**, estado no Caribe.

;En Colombia
***Granada**, concello do departamento de Cundinamarca;
***Granada**, concello do departamento de Meta;
***Granada**, cidade colombiana.

;Nos Estados Unidos de América
***Granada**, concello estadounidense do estado de Colorado;
***Granada**, concello estadounidense do estado de Minnesota;
***Granada**, cidade estadounidense do estado de California;
***Granada**, cidade estadounidense do estado de Mississippi;
***Granada Hills**, distrito da cidade estadounidense dos Ánxeles, no estado de California.

;En México
***Granada**, localidade mexicana do Estado do Iucatán.

;En Nicaragua
***Granada**, cidade nicaraguana que dá nome ó **departamento de Granada**.

;No Perú
***distrito de Granada**, distrito peruano da provincia de Chachapoyas.

## Véxase tamén
### Outros artigos
***Reino de Granada**, un dos reinos medievais de Al-Andalus, e a xurisdición administrativa da Coroa de Castela desde a anexión daquel até a reforma administartiva de 1833; 
*O antigo **Vicerreinado de Nova Granada** ou **Vicerreinado do Novo Reino de Granada**, en Suramérica.
Armando Guebuza

**Armando Emílio Guebuza**, nado o 20 de xaneiro de 1943, é o presidente de Mozambique dende o 2 de febreiro de 2005. Pertence ao FRELIMO.

Nado ó norte de Mozambique, xuntouse a FRELIMO pouco despois do inicio da guerra de independencia. En 1975 xa era un importante xeneral e líder do seu partido. Durante o goberno de Samora Machel, foi o autor da orde que forzou algúns cidadáns portugueses a deixar o país en 24 horas.

Cando Samora Machel morreu, Guebuza participou da comisión que investigou as causas do accidente. Foi tamén representante da FRELIMO nas negociacións de paz coa RENAMO, o grupo de oposición armada mozambicano.

En agosto de 2021, o seu fillo Ndambi Guebuza foi xulgado por corrupción.
Than Shwe

**Than Shwe** (), nado o 2 de febreiro de 1933, foi o Presidente do Consello de Estado da Paz e do Desenvolvemento (equivalente a Xefe de Estado) de Myanmar dende o 23 de abril de 1992.
Natsagiin Bagabandi

**Natsagiin Bagabandi** (), nado o 22 de abril de 1950 na provincia de Zavkhan, foi o Presidente de Mongolia dende 1997 ata 2005, sucedido por Nambaryn Enkhbayar. Pertence ao Partido Popular Revolucionario Mongol.

Antes de entrar na política estudou na Unión Soviética e na década de 1970 foi enxeñeiro nunha planta de procesamento de vodka en Ulán Bátor. Na década de 1980 ingresou no Partido Revolucionario do Pobo Mongol e en 1992 converteuse voceiro do Gran Hural do Estado durante catro anos. Presentouse e gañou as eleccións presidenciais en 1997 e foi reelixido no 2001.

## Véxase tamén